Diari Oficial de la Generalitat Valenciana


Sumari del DOGV 8353, del 02-08-2018 (2018/7686)

RESOLUCIÓ de 28 de juliol de 2018, de la Direcció General de Medi Natural i Avaluació Ambiental, per la qual s'estableix la no-autorització de captures anuals d'aus fringíl·lides a la Comunitat Valenciana en el període 2018.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/7686


Data del document
:   28-07-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 28 de juliol de 2018, de la Direcció General de Medi Natural i Avaluació Ambiental, per la qual s'estableix la no-autorització de captures anuals d'aus fringíl·lides a la Comunitat Valenciana en el període 2018. [2018/7686]  
L'Ordre 20/2016, de 28 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'autoritza, amb caràcter excepcional, la captura, tinença i cria d'aus fringíl·lides per a la participació en els concursos de cant, té per objecte la regulació fins al 31 de desembre de 2018 de les captures excepcionals basant-se en l'article 61.1.f, 61.4 i 61.5 de la Llei 42/2007, de 13 de desembre, del Patrimoni Natural i de la Biodiversitat, de cinc espècies d'aus destinades a concursos de cant i habilitar el desenvolupament de la cria en captivitat, dotant-la de seguretat jurídica en l'àmbit de la Comunitat Valenciana.  
El Ministeri amb competències en matèria de medi ambient, seguint instruccions de la Comissió Europea, va establir unes quotes de captura d'aquestes aus en número decreixent fins a l'any 2018, que es reparteix per comunitats autònomes, amb l'objectiu de reduir i regular l'extracció d'aquestes aus del medi natural i substituir les utilitzades en els concursos de cant d'origen salvatge per aus criades en captivitat.  
  
No obstant això la Comissió Europea per mitjà de dictamen motivat de data 17 de maig de 2018, dictat en procediment d'infracció núm. 2016/4028 ha establit el possible incompliment del Regne d'Espanya de la Directiva 2009/147/CE del Parlament Europeu i del Consell, de 30 de novembre, de 2009, relativa a la conservació de les aus silvestres, per la qual cosa atenent a la necessitat d'anticipar el final de la validesa del període transitori fixat de forma cautelar, es considera necessari no autoritzar l'any 2018 quotes per a les captures d'aus fringíl·lides  
  
Per l'anteriorment exposat, d'acord amb el que estableix l'article 3 de la mencionada Ordre 20/2016, reunides i escoltades les associacions de silvestrisme, i en virtut de les competències que té atribuïdes aquesta Direcció General pel Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
Primer  
Durant l'any 2018 no es podran concedir autoritzacions excepcionals per a les captures anuals d'aus fringíl·lides, repartides entre les associacions silvestristes.  
  
Segon  
A l'efecte de continuar amb el control de cria en captivitat d'aus fringíl·lides, de conformitat amb el que preveu l'Ordre 20/2016, els membres de les associacions silvestristes i/o grups de cria hauran de continuar anellant les cries nascudes en captivitat i hauran de remetre a la Direcció General de Medi Natural i Avaluació Ambiental abans del 21 de setembre de 2018 les existències, altes i baixes (estoc captiu), així com dels resultats de la cria d'aquests aus.  
  
València, 28 de juliol de 2018.- El director general de Medi Natural i Avaluació Ambiental: Antoni Marzo Pastor.